
Genopslag
Er du vores nye matematik og idrætslærer til mellemtrins gruppen i Specialcenter Vest.
En af vores lærere har fået nyt job og vi ønsker os derfor en ny fuldtidsansat kollega pr. 1. august 2026 (eller snarest derefter) og vil meget gerne have dækket matematik og idræt i en drengeklasse – hvis muligt også gerne natur og teknik.
 I SCV vil du arbejde sammen med både dygtige og erfarne lærere og pædagoger. Vi har pt. 39 elever fra bh.kl.-10. klasse, fordelt på 3 hold, indskoling, mellemtrin og overbygning. V2 er mellemtrins klassen, og det er her, vi søger en lærer til. 

Vi søger en lærer
· der har erfaring med børn, der har brug for venlige og tydelige voksne 
· der er stabil, robust og rolig – også når børnenes dage er svære 
· der har erfaring med- eller mod på at lære at blive skarp i arbejdet med LST
· der har modet til at arbejde med egen rolle og tilgang – at deltage i supervision. 
· der bringer sig selv i spil – på en vensom måde – er relations-stærk i samværet med børnene 
· der kan bidrage med lyst og evne til at tænke ud af boksen

Vi forventer, du:
· møder eleverne med afsæt i Ringkøbing-Skjern kommunes Børne- og Ungesyn 
· har lyst til, i et tæt teamsamarbejde, at have særlig fokus på tværfagligt samarbejde
· har lyst til at arbejde med fællesskaber for børn
· har evnen til i samarbejde med teamet at se og søge de bedste løsninger 
· er klar på at arbejde med co-teaching i forberedelse, udførelse og evaluering
· har evnen til i en travl hverdag at være omstillingsparat og fleksibel
· er selvstændig, ansvarlig og initiativrig
· bidrager med glæde og entusiasme til gavn for alle på Ringkøbing Skole
· der vil bidrage til et arbejdsmiljø, hvor respekt, ansvarlighed samt en sund nysgerrig holdning til egen og andres praksis øger betingelserne for faglig udvikling

Vi er en skole med:
· ca. 590 elever og 100 ansatte
· 0. – 9. årgang, SFO og Klub og SCV - et visiteret specialcentertilbud for elever med specialpædagogiske støttebehov.

Du kan se frem til et job på en teambaseret arbejdsplads:
· med stor grad af selvstændighed, der lægger op til medbestemmelse 
· med fokus på høj faglighed, trivsel og fællesskab 
· med et godt arbejdsmiljø

Ansøgningen skal være modtaget senest den. 20. august 2026. Samtaler 24. august 2026
Løn- og ansættelsesvilkår i henhold til gældende overenskomst.
Ønsker du yderligere oplysninger, er du velkommen til at kontakte skoleleder Maria Braae på
mobil 22570398, eller afdelingsleder Dorthe Sloth Balle på mobil 21280730t.

